Sacrificiul suprem pe care îl face Leonard Doroftei pentru bani. După problemele avute în România, cu barul de la Ploieşti, Leornard Doroftei şi-a găsit liniştea sufletească, dar şi stabilitatea financiară în Canada.
După dezamăgirea uriaşă pe care a avut-o în România, Leonard Doroftei a luat o decizie radicală. S-a mutat cu toată familia în Canada. Acolo, fostul campion mondial îmbină utilul cu plăcutul. A devenit antrenor de box la o sală, iar salariul nu este unul de neglijat.
Sacrificiul suprem pe care îl face Leonard Doroftei pentru bani
Totuşi, Leonard Doroftei face un sacrificiu uriaş pentru a câştiga salariul: munceşte non-stop. Leonard Doroftei locuieşte în Canada cu soţia, cu cei doi băiaţi şiu cu unica sa fiică, superba Vanessa. (VEZI IMAGINI FIERBINŢI ÎN GALERIA FOTO CU SUPERBA FIICĂ A LUI LEONARD DOROFTEI)
„Lucrez de luni până luni, fără pauză. Câștig cam 5.000-6.000 de dolari canadieni (3400-4000 de euro). Am avut nevoie de o schimbare. Nu mă regăseam, tot ce făceam era împotriva mea. Am stat de vorbă cu niște ziariști și a doua zi au scris că sunt cerșetor. Sau impostor. Titlul a fost groaznic, toată lumea a început să mă facă cerșetor. E dureros, e urât.
Nu am cerșit nimic. Nu mai îmi găseam locul absolut deloc. M-a tras în jos locul acasă. Viața pe care am dus-o, de uzură, m-a obosit. Nimic nu se mai lega. Devenisem băiatul rău, dar eu n-am făcut rău nimănui.
A trebuit să fac o schimbare, dar decizia a fost rea, le-am schimbat iar viața copiilor, i-am dus în altă lume. Doar că ei mă iubesc, suntem o familie și au înțeles. O perioadă, probabil. Va trebui să iau o decizie cât de curând”, a spus Doroftei, citat de gsp.ro.
Cine a putut să îl ajute pe Leonard Doroftei să o ia de la zero în Canada
Leonard Doroftei a dezvăluit cine l-a ajutat să o poată lua de la zero în Canada, acolo unde a devenit antrenor de box. Într-un moment în care nu-şi găsea locul, marele nostru campion a primit o mână de ajutor de la un alt român.
„Sunt mândru. Practic, mă plimb prin toată America. Primesc mesaje de la oameni de peste tot. Mi-a dat o bucată din hala lui. “Fă-ți sală!”.
Nu-mi ia niciun ban pe aer condiționat, pe căldură. Cine mai face lucrurile astea în ziua de azi? Am făcut sala asta aici să prind cât mai multă experiență și să mă întorc la București.
Planul e ca în 2024 să fiu din nou acasă. Nu cred că mai pot. Sunt pregătit să o iau iar de la zero. Bani sunt. Am niște bani puși deoparte. Voi face o sală mică în România, mă bazez pe o anumită clientelă”, a mai spus Doroftei.